পাবুজির ফাড়
পাবুজির ফাড় হল লোক দেবতাদের একটি ধর্মীয় স্ক্রল চিত্রাঙ্কন। এটি প্রাচীন ঐতিহ্যবাহী লোকশিল্পগুলির মধ্যে একমাত্র বেঁচে থাকা শিল্প যেটি সঙ্গীতের আকারে উপস্থাপন করা হয়। এটি হল রাঠোর রাজপুত প্রধান পাবুজির মহাকাব্যের জগতের ফাড় চিত্রকর্ম। পাবুসারের ভোপারা হলেন চারণ কবি এবং এছাড়াও পুরোহিতেরা এই শিল্পের পরম্পরাগত বর্ণনাকারী। ফাড়কে "পার" হিসাবেও বানান করে লেখা হয়। শিল্পের এই রূপটি ভারতীয় রাজ্য রাজস্থানে জনপ্রিয়। আক্ষরিক অর্থে, 'পাবুজির ফাড়' দুই ভাবে অনূদিত হয়, যথা, "পাবুজির চিত্রকথা" বা "ও, পাবুজির পাঠ!"। পাবুজি "বালু মরুভূমির তপস্বী দেবতা" নামেও পরিচিত। এই শিল্প রূপের সাথে যুক্ত তিনটি মৌলিক বৈশিষ্ট্য আছে: প্রথমটি হল, ১৪ শতকের রাজস্থানের রাঠোর প্রধান পাবুজির মহাকাব্য, এই পাবুজিকে হিন্দু ঈশ্বরের অবতার বলে গৌরব করা হয়, এবং রাজস্থানের রেবারী উপজাতিরা তাঁর পূজা করে; দ্বিতীয়টি ফাড় বা পার, যা কাপড়ে তৈরি একটি লম্বা স্ক্রল চিত্রকর্ম (বা সূচীকর্ম), যেখানে পাবুজির সামরিক বীরত্ব প্রচুরভাবে পূজার জন্য প্রদর্শিত হয়; তৃতীয় ভোপা নামে পরিচিত যাযাবর উপজাতির নায়কদের চারণ কবি পুরোহিত, (যারা পাবুজির সম্প্রদায়ভুক্ত) এবং পাবুজির গল্প বর্ণনায় বিশেষজ্ঞ, তারা সেরা নির্মান কর্ম নিয়ে ফাড়ের মাধ্যমে গল্প শোনায়। তৃতীয় ফাড়টি রাজস্থানের সমগ্র থর মরুভূমিতে একটি বহনযোগ্য মন্দির হিসেবে ব্যবহৃত হয়।